Diari Oficial de la Generalitat Valenciana


Sumari del DOGV 8009, del 28-03-2017 (2017/2527)

Extracte de la Resolució de 20 de febrer de 2017, de la vicerectora d'Estudis de Grau i Política Lingüística, per la qual es convoquen els Premis Xavier Gómez i Font a la qualitat lingüística dels treballs de fi de grau i de màster en valencià i en anglés.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8009

Data del DOGV
:   28-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2527


Data del document
:   20-02-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de febrer de 2017, de la vicerectora d'Estudis de Grau i Política Lingüística, per la qual es convoquen els Premis Xavier Gómez i Font a la qualitat lingüística dels treballs de fi de grau i de màster en valencià i en anglés. [2017/2527]  
BDNS (Identif.): 339667  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants de la Universitat de València matriculats en el treball de fi de grau o en el treball de fi de màster en el curs 2016-2017.  
  
  
Segon. Objecte  
Promoure la qualitat lingüística en els treballs acadèmics de l'estudiantat (treballs de fi de grau i treballs de fi de màster), fomentar l'ús acadèmic del valencià i estimular l'ús de l'anglés com a eina per a la internacionalització de la Universitat.  
  
Tercer. Bases reguladores  
Resolució de 20 de febrer de 2017, de la vicerectora d'Estudis de Grau i Política Lingüística.  
URL: http://www.uv.es/spl/premisgomezfont  
  
Quart. Quantia  
Import total de la convocatòria: 2.500 euros (premis) i fins a 500 euros (accèssits).  
3 premis de 500 euros cadascun a treballs realitzats en valencià.  
2 premis de 500 euros cadascun a treballs realitzats en anglés.  
Si la comissió avaluadora entén que els treballs no tenen la qualitat lingüística suficient, es poden acumular els d'una llengua als de l'altra.  
  
Possibilitat de fins a 5 accèssits dotats amb 100 euros cadascun. S'aplicarà la retenció d'IRPF legalment establerta.  
Tant els premis com els accèssits poden quedar deserts, quan així ho recomane la falta de qualitat o la quantitat dels treballs presentats.  
  
  
Cinqué. Termini de presentació de sol·licituds  
Les sol·licituds es poden presentar en qualsevol moment entre l'endemà de la publicació de la convocatòria en el Diari Oficial de la Generalitat Valenciana i el 31 d'octubre de 2017.  
  
Sisé. Altres dades  
Resten exclosos d'aquesta convocatòria els treballs que s'hagen redactat en valencià o en anglés per imperatiu del reglament d'elaboració de treballs de fi de grau i de màster que hagen establit els distints centres, els treballs que s'hi hagen presentat en edicions anteriors, aquells que s'hagen publicat en algun mitjà escrit, electrònic o audiovisual i, per a la modalitat de treballs en anglés, els elaborats per estudiants nacionals de països de llengua anglesa.  
  
En la concessió dels premis tenen preferència aquells treballs que no s'adscriuen a titulacions relacionades amb les llengües o la didàctica de les llengües.  
  
València, 20 de febrer de 2017.- La vicerectora d'Estudis de Grau i Política Lingüística, p. d. (DOGV 27.01.2017): Isabel Vázquez Navarro.